
Z A P I S N I K

8. (osme) sjednice Vijeća Gradske četvrti Novi Zagreb - istok,

održane u ponedjeljak, 24. siječnja 2022.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi Vijeća Gradske četvrti Novi Zagreb - istok: Tonko Bogovac, Kristijan Cindrić, Marko Dvorski, Branka Čižmešija, Olgica Gavrilović, Sandra Kapetanović Bitići, Svjetlana Lugar, Iskra Mandarić, Matej Mišić, Vanja Mojzeš, Ružica Palijan, Zvonimir Rukavina, Vjeran Šarić, Jadranka Šlipogor, Tihomir Vedriš, Andrej Vidatić, Milivoj Vrban i Alena Rosandić – Vujnović.
Nenazočni članovi Vijeća Gradske četvrti Novi Zagreb - istok: 
Davor Matković.
OSTALI NAZOČNI:
· Suzana Ječ, voditeljica Područnog odsjeka Novi Zagreb – istok
· Mateo Peša, viši stručni suradnik 

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 18 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 7. sjednice Vijeća Gradske četvrti Novi Zagreb - istok. 
Član Vijeća Gradske četvrti Novi Zagreb – istok  Zvonimir Rukavina iznosi primjedbu za ilegalno postavljenu tablu u Utrinama od pojedinih vijećnika mjesnog odbora te postavlja pitanje koje se odnosi na policijski izvještaj odnosno  da li je stanje u Novom Zagrebu – istok bolje nego prethodne godine. Nadalje, citirano: „..i jedno ovako možda malo provokativno kad se tako držite zakona i zovete mi policiju i zaštitara pa da vas pitam kako vodite sjednicu da dozvoljavate da među ljudima nema razmaka od najmanje metar i pol do dva i postavlja pitanje da li se provodi zakon kako se hoće''.
Predsjednik obavještava da alternative baš i nema što se tiče table. Predsjednik obrazlaže kako je komunicirao sa vijećnicima mjesnog odbora Utrine i ono što je bio zaključak razgovora da su takve aktivnosti siva zona između poštivanja zakona i realizacija onog što bi vijeće mjesnog odbora u ovom slučaju tražilo, a to je bilo da se tamo postavi tabla s obzirom da će se to usprkos tom zahtjevu mjesnog odbora čekati još mjesecima. Iz tog razloga je dio vijećnika postavio tablu kako bi se privremeno riješio taj problem. Kad se postavi tabla od strane Grada uklonit će se ova postojeća.  
Član Vijeća Zvonimir Rukavina: ''Da li vi razumijete što vi govorite''. 
Predsjednik: „Razumijem u potpunosti, mislim da je u redu da građani spriječe kršenje zakona.“ Član Vijeća Zvonimir Rukavina: „Ta ploča koju su postavili nema nikakvog uporišta u zakonu i vama je to u redu.“ Predsjednik: Da, meni je to u redu. Član Vijeća Zvonimir Rukavina traži da od riječi do riječi uđe sve u zapisnik. Zvonimir Rukavina: ''Ja ne mogu vjerovati da vi to podržavate.'' Predsjednik Vijeća:  ''Ja podržavam to da građani ne ostavljaju glomazni otpad ilegalno.'' Zvonimir Rukavina: ''Prije ste lupali s novcima, bacali ste, a sada podržavate ovakav način''.

Predsjednik Tonko Bogovac, opaska što se tiče izvješća Policijske postaje, zatraženo je od gospodina Kralja da pošalje pisani izvještaj i to će se poslati svim vijećnicima kada isti stigne.
Što se tiče epidemioloških mjera Tonko Bogovac, predsjednik Vijeća Gradske četvrti Novi Zagreb – istok odgovara da je član Vijeća Zvonimir Rukavina najavio je da će svjesno prekršiti uvjete po kojima može uči u prostor Mjesne samouprave, to je prijavljeno Gradskom uredu za mjesnu samoupravu, civilnu zaštitu i sigurnost, gdje je bio prijedlog da se to u konačnici proslijedi policiji budući da je član Vijeća Zvonimir Rukavina najavio da će svjesno kršiti te odluke i zakon. Predsjednik Tonko Bogovac dalje obrazlaže članu Vijeća Zvonimiru Rukavini s obzirom da ste u međuvremenu preboljeli koronavirus očekivalo se da ćete imati potvrdu večeras, tako da smatra da redara u ovom slučaju više nije bilo potrebe zvati. Što se tiče razmaka, predsjednik Tonko Bogovac naglašava da se drži razmak koji je moguć, svi koriste maske i da ne zna što više od toga može osigurati, predlaže da se sljedeća sjednica može održati jedino u mjesnom odboru Zapruđe i ako je potrebno da se tamo presele. 
Član Vijeća Zvonimir Rukavina naglašava kako predsjednik mora raditi i voditi sjednica po zakonu pa moli da tako i bude. 
Predsjednik obavještava Vijeće da je pristigla jedna primjedba na zapisnik i to od strane članice Vijeća Sandre Kapetanović Bitići gdje navodi da njezino javljanje na prošloj sjednici nije uvršteno u zapisniku. Osobno traži da kad se javi da se to navede i uvrsti u zapisnik. 
Budući da više nema primjedbi na zapisnik, Vijeće Gradske četvrti Novi Zagreb – istok većinom glasova  (17 „za“ i 1 „protiv“) usvaja zapisnik sa 7. sjednice vijeća.

USVAJANJE DNEVNOG REDA

Zatim otvara raspravu o prijedlogu dnevnog reda od strane člana Vijeća Marka Dvorskog:
7. Pokretanje inicijative za promjenom Statuta Grada Zagreba, članak 38. kojim bi se povećale ovlasti Vijeća mjesnih odbora
Nakon rasprave, članovi Vijeća većinom glasova (11 „protiv“, 6 „za“ i 1 „suzdržan“) ne prihvaćaju dopunu dnevnog reda ovom točkom.
Nakon rasprave, Vijeće Gradske četvrti Novi Zagreb - istok jednoglasno (18 „za“) donosi sljedeći
DNEVNI RED

1. Financijski plan Gradske četvrti Novi Zagreb – istok za 2022., donosi se

2. Izvješće o radu Vijeća Gradske četvrti Novi Zagreb – istok za 2021., donosi se
3. Program rada Vijeća Gradske četvrti Novi Zagreb – istok za 2022., donosi se
4. Plana održavanja za 2022., donosi se
5. Zaključak o davanju mišljenja na Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba, donosi se
6. Zaključak o davanju mišljenja na Prijedlog programa zaštite zraka Grada Zagreba za razdoblje od 2022. do 2026., donosi se
7. Pitanja, prijedlozi i obavijesti

Ad 1. Financijski plan Gradske četvrti Novi Zagreb – istok za 2022., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova  (16 „za“ i 2 „suzdržana“) donijeli

	FINANCIJSKI PLAN 

	Gradske četvrti Novi Zagreb-istok za 2022.

	
	
	
	
	
	
	
	
	
	

	Članak 1.

	Financijski plan Gradske četvrti Novi Zagreb-istok za 2022. (dalje u tekstu : Plan) sastoji se od :

	
	
	
	
	
	
	
	
	
	

	
	PRIHODA
	43.114.900,00
	kn
	
	
	
	
	
	

	
	RASHODA
	43.114.900,00
	kn
	
	
	
	
	
	

	
	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	43.114.900,00

	6711
	PRIHODI ZA FINANCIRANJE RASHODA POSLOVANJA
	42.084.900,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	1.030.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	43.114.900,00

	 
	OSNOVNA DJELATNOST GRADSKE ČETVRTI NOVI ZAGREB - ISTOK
	21.434.900,00

	3225
	SITNI INVENTAR I AUTO GUME
	20.000,00

	3231
	USLUGE TELEFONA, POŠTE I PRIJEVOZA
	46.000,00

	3232
	USLUGE TEKUĆEG I INVESTICIJSKOG ODRŽAVANJA 
	8.747.900,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	9.954.000,00

	3237
	INTELEKTUALNE I OSOBNE USLUGE
	60.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	1.446.000,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	50.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	71.000,00

	3821
	KAPITALNE DONACIJE NEPROFITNIM ORGANIZACIJAMA
	10.000,00

	4214
	OSTALI GRAĐEVINSKI OBJEKTI 
	1.000.000,00

	4221
	UREDSKA OPREMA I NAMJEŠTAJ
	30.000,00

	 
	ODRŽAVANJE KOMUNALNE INFRASTRUKTURE
	21.680.000,00

	3232
	ODVODNJA ATMOSFERSKIH VODA
	810.000,00

	3232
	ČIŠĆENJE JAVNIH POVRŠINA
	3.600.000,00

	3232
	ODRŽAVANJE JAVNIH POVRŠINA
	11.510.000,00

	3232
	ODRŽAVANJE NERAZVRSTANIH CESTA
	5.760.000,00

	
	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu, civilnu zaštitu i sigurnost.

	
	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.


Ad 2. Izvješće o radu Vijeća Gradske četvrti Novi Zagreb – istok za 2021., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova  (17 „za“ i 1 „suzdržan“) donijeli
	IZVJEŠĆE 
O RADU VIJEĆA GRADSKE ČETVRTI 
NOVI ZAGREB – ISTOK 

za 2021. godinu

1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta grada Zagreba i Pravila gradske četvrti Novi Zagreb – istok.


Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, Gradonačelnika i gradskih upravnih tijela.



Obzirom na to da Gradska četvrt Novi Zagreb – istok sačinjava sedam urbanih i četiri ruralne mjesne samouprave vodilo se računa o zadovoljavanju potreba građana obzirom na prioritete.

2. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.

2. a.    SJEDNICE VIJEĆA

2. a. a. Održano sjednica Vijeća


U 2021. godini ukupno je održano 11 sjednica Vijeća Gradske četvrti Novi Zagreb – istok, od toga:

a) peti saziv Vijeća 4 sjednice

b) šesti saziv Vijeća 7 sjednica

2. a. b. Točke dnevnog reda


Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2021. godini je 105, odnosno prosječno 9 točki dnevnog reda po sjednici Vijeća Gradske četvrti, od toga:

a) 16 točaka dnevnog reda u petom sazivu Vijeća, odnosno prosječno 4 točke dnevnog reda po sjednici

b) 89 točaka dnevnog reda u šestom sazivu Vijeća, odnosno prosječno ​​​​​​​​​​​​​​​​​​​​​​​​​​​​​​​​13 točaka dnevnog reda po sjednici

2. a. 3. Trajanje sjednica Vijeća


Ukupno vrijeme trajanja sjednica Vijeća Gradske četvrti Novi Zagreb - istok u 2021. godini je ​​​​​​​​​​​​​​​​14 sati i 10 minuta, odnosno prosječno trajanje svake sjednice je 1 sat i 30 minuta, od čega:

2 sata i 30 minuta u petom sazivu Vijeća, odnosno prosječno trajanje svake sjednice je 50  minuta

11 sati i 50 minuta u šestom sazivu Vijeća, odnosno prosječno trajanje svake sjednice je 2 sata i 4 minute

2. a. 4. Prisutnost članova Vijeća sjednicama


Prisutnost članova Vijeća Gradske četvrti Novi Zagreb - istok sjednicama Vijeća u 2021. godini u prosjeku je 18, od toga:

a) 18 od 19 članova u petom sazivu Vijeća

b) 17 od 19 članova u šestom sazivu Vijeća

2. a. 5. Hitni sazivi sjednica i dopunske točke Dnevnog reda


Nije bilo sazivanja sjednica Vijeća po hitnom postupku u 2021. godini


Dnevni redovi Vijeća u 2021. godini nadopunjeni su ukupno 31 točkom.

2. a. 6. Rezultat rada Vijeća



Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.



Ukupni broj akata donešen na sjednicama Vijeća Gradske četvrti Novi Zagreb – istok u 2021. godini je 81, od toga:

a) 10 akata donesenih u petom sazivu Vijeća

b) 71 akt donesen u šestom sazivu Vijeća

        Ukupni broj akata prema nadležnosti:
a) Članak 15. Pravila Gradske četvrti Novi Zagreb – istok (samostalna nadležnost) ukupno akata, od toga :

                                       a) 10 akata u petom sazivu Vijeća

                                       b) 15  akata u šestom sazivu Vijeća

b) Članak 24. Pravila Gradske četvrti Novi Zagreb - istok (ostali oblici nadležnosti) davanje mišljenja, ukupno 56 akata, od čega su svi doneseni u šestom sazivu Vijeća.

2. a. 7. Kvaliteta odlučivanja na sjednici Vijeća


Kvaliteta odlučivanja na sjednici Vijeća ovisi o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.



Prosječan broj članova Vijeća Gradske četvrti Novi Zagreb - istok koji su sudjelovali u raspravi po pojedinoj točci dnevnog reda u 2021. je 10 članova vijeća, od toga:

a) 2 člana vijeća u petom sazivu Vijeća

b) 8 članova vijeća u šestom sazivu Vijeća


Točke dnevnog reda koje su usvojene jednoglasno na sjednicama Vijeća Gradske četvrti Novi Zagreb - istok u 2021. je 40 od ukupno 81 točke dnevnog reda, od toga:

a) 1 točka dnevnog reda  od usvojeno je jednoglasno u petom sazivu Vijeća

b) 39 točaka dnevnog reda usvojeno je jednoglasno u šestom sazivu Vijeća

2. a. 8. Redovitost pozivanja na sjednice Vijeća



Na sjednice Vijeća Gradske četvrti Novi Zagreb - istok pozivaju se predstavnici gradskih upravnih tijela, zavoda i službi i trgovačkih društava te drugih institucija kada je njihovo prisustvovanje neophodno.


U šestom sazivu je izvješće o stanju sigurnosti podnio predstavnik VI. Policijske postaje PU Zagrebačke.

2. a. 9. Prisustvovanje građana ili grupe građana sjednicama Vijeća


Na sjednicama Vijeća Gradske četvrti Novi Zagreb – istok u 2021. godini sudjelovali  su građani i predstavnici udruga sa područja Gradske četvrti 3 puta, od toga:

a) 0 puta u petom sazivu Vijeća

b) 3 puta u šestom sazivu Vijeća.

2. b.  Radna tijela Vijeća



Vijeće Gradske četvrti Novi Zagreb - istok osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.


Radna tijela Vijeća Gradske četvrti Novi Zagreb - istok su:

a) Mandatno povjerenstvo – predsjednik i 2 člana Vijeća

b) Radna grupa za izradu plana komunalnih aktivnosti – 7 članova Vijeća

c) Radna grupa za zdravstvo, socijalnu skrb i branitelje – 7 članova Vijeća

d) Radna grupa za promet i prometnu infrastrukturu – 7 članova Vijeća

e) Radna grupa za obrazovanje, sport i rekreaciju  - 7 članova Vijeća

f) Civilna zaštita

2. c. Predsjednik Vijeća



Dužnosti predsjednika Vijeća definirane su odredbama Pravila Gradske četvrti Novi Zagreb - istok (članci 21. i 23.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.



Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.

2. d. Potpredsjednik Vijeća


Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 22.).

2. e. Članovi Vijeća


Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.

2. 2. SADRŽAJ RADA VIJEĆA



Vijeće Gradske četvrti Novi Zagreb – istok donijelo je Izvješće o radu Vijeća za 2020., Program rada za 2021., Financijski plan Gradske četvrti za 2021., Zaključak o izmjeni Financijskog plana za 2021., Plan komunalnih aktivnosti Gradske četvrti Novi Zagreb – istok za 2021., Zaključak o izmjeni Plana komunalnih aktivnosti i Program održavanja komunalne infrastrukture za 2021. kao akte iz svoje isključive nadležnosti.


Uz navedeno, Vijeće je donijelo i ranije spomenutih 56. akata sukladno članku 24. Pravila o radu, najvećim dijelom temeljem članka 86. Statuta Grada Zagreba.

3.        ZAKLJUČNE OCJENE


Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata grada Zagreba i Gradske skupštine grada Zagreba.




Ad 3. Program rada Vijeća Gradske četvrti Novi Zagreb – istok za 2022., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno (17 „za“ i 1 „suzdržan“) donijeli

P R O G R A M   R A D A

VIJEĆA GRADSKE ČETVRTI

NOVI ZAGREB - ISTOK

za 2022.  godinu

I. UVOD

         
Program rada je u skladu sa sredstvima koja su prema Proračunu Grada Zagreba za 2022. godinu dodijeljena Gradskoj četvrti  u ukupnom iznosu od 43.114.900,00 kuna. Sredstva iz Proračuna smanjena su u odnosu na 2021. godinu. 

Prema financijskim planu Gradske četvrti Novi Zagreb – istok za 2022. godinu, stavka Održavanje komunalne infrastrukture iznosi 21.680.000.00 kuna, što je manje za 2.042,800,00 kn nego u 2021. Sredstva za plan komunalnih aktivnosti iznose 9.747.900,00 kuna (bez sredstva kapitalnih donacija neprofitnim organizacijama i sredstava namijenjenih nabavi uredske opreme i namještaja), što je za 2.568.100,00 kn manje u odnosu na prethodnu godinu. 

         
Zadatak Vijeća je da i dalje usko surađuje s vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s vijećima mjesnih odbora je efikasniji i kvalitetniji, jer olakšava izbor prioritetnih akcija po mjesnim odborima.

II. POLAZNE OSNOVE


            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:

1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;

2. uključivanje Vijeća u rasprave o prostornom planiranju i Generalnom urbanističkom planu;

3. potrebe sanacije dotrajalih kolnika, nogostupa i parkirališta;

4. uređenjivanje postojećih parkova i zelenih površina;

5. iniciranje izgradnje prostora za društvene potrebe;

6. uređivanje dječjih igrališta s novom opremom;

7. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

8. predlaganje i praćenje mjera i akcija za zaštitu i unapređivanje okoliša;

9. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;

10. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.

III. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Pravilima Vijeća Gradske četvrti Novi Zagreb – istok, Vijeće u 2022. godini želi ostvariti sljedeće ciljeve:

            1.   suradnja s mjesnim odborima na području gradske četvrti;

2. opremanje i obnova svih prostora mjesnih samouprava;

3. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

4. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);

5. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;

IV. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, raspravljati i donositi odgovarajuće akte, naročito o sljedećim pitanjima:

1. donošenje Financijskog plana za 2022.

2. donošenje Plana komunalnih aktivnosti za 2022.

3. donošenje Programa održavanja komunalne infrastrukture za područje gradske četvrti za 2022.

4. donošenje Godišnjeg izvještaja o izvršenju financijskog plana za 2021.

5. održavanje sjednica radnih grupa za izradu Plana komunalnih aktivnosti, za zdravstvo, socijalnu skrb i branitelje, za promet i prometnu infrastrukturu i za obrazovanje, sport i rekreaciju:

6. informiranje o godišnjim planovima gradskih trgovačkih društava i javnih gradskih ustanova;

7. analiza stanja objekata mjesne samouprave na području Gradske četvrti i utvrđivanje Prijedloga programa izgradnje, sanacije, uređenja i opremanja objekata mjesne samouprave;

8. informiranje o načinu rada Vijeća za 2022. godinu;

9. donošenje izvješća o radu za 2021. godinu;

10. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja gradske četvrti.

V. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu Grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva dužni, prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba.

Ad 4. Plan održavanja za 2022., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 17 „za“ i 1 „suzdržan“) donijeli

PROGRAM

održavanja komunalne infrastrukture

na području Gradske četvrti Novi Zagreb - istok u 2022.


1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Novi Zagreb - istok (u daljnjem tekstu: Gradska četvrt), kojima se osigurava obavljanje komunalnih djelatnosti:


- održavanja građevina javne odvodnje oborinskih voda,


- održavanja čistoće javnih površina,


- održavanja javnih zelenih površina,


- redovitog održavanja nerazvrstanih cesta.


2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Gradske četvrti za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.


3. Planirana sredstva za financiranje ovog programa u iznosu od ukupno 21.680.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	810.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	3.600.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	11.510.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	5.760.000,00

	Ukupno
	21.680.000,00



4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa. 


Ovaj program obuhvaća poslove i radove čišćenja i održavanja 3.100 vodolovnih grla te drugih građevina javne odvodnje oborinskh voda na području Gradske četvrti u 2022. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju) i održavanje pothodnika.


5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.


Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom. 


Ovaj program obuhvaća poslove ručnog čišćenja ukupno 1.052.037 m², čišćenja 836.676 m²  velikom i 554.000 m²  malom čistilicom, pranja 667.006 m² autocisternom  te druge poslove čišćenja i pranja na području Gradske četvrti u 2022. godini. 


6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj program obuhvaća sve poslove održavanja ukupno 1803202 m² javnih zelenih površina na području Gradske četvrti u 2022. godini, osim poslova obuhvaćenih planovima malih komunalnih akcija mjesnih odbora.


7. Redovito održavanje nerazvrstanih cesta u ovom programu podrazumijeva:


7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.


Ovaj program obuhvaća sve poslove redovitog održavanja ukupno 738.404 m² nerazvrstanih cesta na području Gradske četvrti u 2022. godini, uključujući održavanje semaforskih uređaja na 27 lokacija, osim poslova obuhvaćenih planovima malih komunalnih akcija mjesnih odbora.

8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 

9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim programom, a prema načelima štednje i racionalnog korištenja sredstava.


11. Ovaj će program biti objavljen u Službenom glasniku Grada Zagreba.

Ad 5. Zaključak o davanju mišljenja na Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno (18 „za“) donijeli

Z A K L J U Č A K

 o davanju mišljenja na Prijedlog odluke o izmjenama Odluke o načinu upravljanja i korištenja sportskih  građevina u vlasništvu Grada Zagreba
1. Vijeće Gradske četvrti Novi Zagreb – istok daje pozitivno mišljenje na  Prijedlog  odluke o izmjenama Odluke o načinu upravljanja i korištenja sportskih građevina u vlasništvu Grada Zagreba.
2. Ovaj će zaključak biti upućen  Stručnoj službi gradske uprave i Gradskom uredu za mjesnu samoupravu, civilnu zaštitu i sigurnost.
Ad 6. Zaključak o davanju mišljenja na Prijedlog programa zaštite zraka Grada Zagreba za razdoblje od 2022. do 2026., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno (18 „za“) donijeli

Z A K L J U Č A K

 o davanju mišljenja na Prijedlog programa zaštite zraka Grada Zagreba za razdoblje od 2022. – 2026.

3. Vijeće Gradske četvrti Novi Zagreb – istok daje negativno mišljenje na  Prijedlog programa zaštite zraka Grada Zagreba za razdoblje od 2022. – 2026.

4. Ovaj će zaključak biti upućen  Stručnoj službi gradske uprave i Gradskom uredu za mjesnu samoupravu, civilnu zaštitu i sigurnost.

Ad 11. Pitanja, prijedlozi i obavijesti

Predsjednik Vijeća Tonko Bogovac obavještava da je dio vijećnika predložio da se u Muzeju suvremene umjetnosti održi jednodnevna konferencija koja bi imala više tema, a koje se tiču prostora Novog Zagreba, misleći pritom na to kako je Novi Zagreb stegao svoj identitet, kakva su prometna rješenja u budućnosti, biciklističkom prometu, automobilskom prometu, teme pothodnika, aktivacije velesajma i slično.
Član Vijeća Matej Mišić obrazlaže ukoliko se radi o nekoj aktivnosti Vijeća Gradske četvrti Novi Zagreb – istok, da bi ista trebala proći sjednicu Vijeća Gradske četvrti, bilo to da je Vijeće u svojstvu organizatora ili da daje podršku takve vrste događanja. Sukus iznesenog, treba biti donesen formalni zaključak na sjednici Vijeća Gradske četvrti prije nego što Vijeće stane iza određene odluke.  

Član Vijeća Matej Mišić traži izvještaj o broju farmi i broju stoke na području Jakuševca. Postavlja pitanje koje se tiče školskih odbora, budući da su natječaji završili krajem kolovoza, a Grad Zagreb nije imenovao članove školskih odbora niti nakon pet mjeseci. Ističe da je nepotpun sastav istih i zanima ga kada bi taj postupak trebao završiti.
Predsjednik Vijeća Tonko Bogovac pojašnjava razloge oko statusa farmi, te izjavljuje kako je dobio odgovor od Komunalnog redarstva da je preostalo osam farmi na području Jakuševca te su im izdana rješenja da moraju ukloniti životinje. Grad Zagreb je predvidio sredstva za uklanjanje i zbrinjavanje životinja izvan Jakuševca. Također, daje informaciju da  se očekuje završetak natječaja i imenovanje članova školskih odbora do kraja studenog odnosno početkom prosinca. Glavni problem koji je nastao su upravo izjave o nekažnjavanju, a koje su bile obvezatna stavka samog natječaja. Izjave idu nazada na provjeru u Ministarstvo koje ih je i izdalo, a  taj proces jako dugo traje. Sve radnje u od strane Grada Zagreba su obavljene u skladu sa pravilima, predane su izjave Ministarstvu, međutim ono još uvijek nije dalo povratnu informaciju. 
Članica  Vijeća Sandra Kapetanović Bitići zahtjeva da se pošalje upit u vezi ugostiteljskih objekata na Bundeku. Trenutno su dva ugostiteljska objekta, od kojih je jedan zatvoren, te ju zanima iz kojih razloga i zašto se to ne da daje u zakup ili putem javnog natječaja, da ljudi koji dolaze mogu sjesti i popit željeni napitak. Također, postavlja upit za Čistoću, budući da građani koji žive na području Jakuševca ne plaćaju naknadu za odvoz komunalnog otpada, hoće li i dalje biti oslobođeni plaćanja iste.
Predsjednik Vijeća Tonko Bogovac odgovara da je zapisao pitanja i da će pokušati saznati odgovore. 

Član Vijeća Milivoj Vrban postavlja pitanje vezano uz glomazni otpad i drobilica, da li se  odustalo od centra za gospodarenje otpadom u Resniku i da li se taj centar misli napraviti u Jakuševcu. 
Predsjednik Vijeća Tonko Bogovac odgovara da informacije koje ima raspolaganju su da za sada nije određena lokacija, niti da će Jakuševec biti potencijalna lokacija. 

Budući da nitko više ne traži riječ, predsjednik konstatira da je dnevni red iscrpljen i zaključuje 8. sjednicu Vijeća Gradske četvrti Novi Zagreb –istok.
Dovršeno u 20.30 sati.

Zapisnik izradio:

Mateo Peša
KLASA: 024-08/22-002/56
URBROJ: 251-13-11-9/001-22-2
Zagreb, 24. siječnja 2022.

